Ippolito II d'Este

Ippolito d'Este, pe Ippolito II d'Este pe Hippolyte d'Este (1509-1572) Vincenzo Pacifici, Ippolito II d'Este cardinale di Ferrara, Tivoli, 1920 ; adembannadur Tivoli, 1984, a oa ur c'hardinal italian er , mab d'an dug Alfonso d'Este ha da Lucrezia Borgia, ha niz d'ar c'hardinal Ippolito d'Este.

E vuhez
Ganet e oa e Ferrara In memoria del cardinale di Ferrara ... , 2009. A-berzh e dad e oa mab-bihan da Ercole Iañ d'Este, dug Ferrara, hag a-berzh e vamm d'ar pab Alesant VI. Niz e oa da Cesare Borgia.
E 1519 e voe anvet da arc'heskob Milano war-lerc'h e eontr.
E 1527 e timezas e vreur Ercole II d'Este, dug Ferrara, da Renée Bro-C'hall, merc'h da Anna Breizh ha d'ar roue gall Loeiz XII

E 1536 e voe pedet Ippolito da Vro-C'hall gant ar roue Frañsez Iañ.

Kardinal hag eskob
Anvet e voe da gardinal gant ar pab Paol III en 1538, ha goude da eskob Ferrara, hag eskob meur a lec'h all c'hoazh. 
 Arc'heskob Lyon eus 1539 da 1551,
 Eskob Landreger eus 1541 da 1544,
 Eskob Autun eus 1546 da 1550,
 Arc'heskob Narbonne eus 1550 da 1551,
 Arc'heskob Auch eus 1551 da 1562,
 Arc'heskob Arle eus 1562 da 1566,
 Eskob Saint-Jean-de-Maurienne eus 1563 da 1567.

E 1550 e oa gouarnour Tivoli ma lakaas Pirro Ligorio da sevel ar Villa d'Este.
Gwareziñ an arzourien a reas, ha dreist-holl ar sonaozour Palestrina ha Benvenuto Cellini. Lakaat a reas Primatice d'ober murlivadurioù abati Chaâlis, ma oa bet anvet da abad gant ar roue gall Frañsez Iañ. Labour a roas d'an tisavour italian a Vologna Sebastiano Serlio en abati Chaalis hag en e balez e Fontainebleau (anavezet hiriv evel leti ar Grand Ferrare).
E 1552 e voe anvet da c'houarnour Siena.

Mervel a reas, war-lerc'h ur c'hleñved berr, e Roma e 1572, klañv gant an itrikoù ha bec'h ar c'hargoù politikel. Beziet eo en iliz Santa Maria Maggiore e Tivoli, tost d'ar Villa d'Este.

Dastumad dihelloù
War lerc'h Ippolito ez eus chomet lizhiri (un 2 000 da vihanañ), levrioù gounidoù ha dispignoù (un 200), a zo miret e dihelldi Modena. Diwar an dastumad-se eo bet savet levr Mary Hollingsworth, The Cardinal's Hat: Money, Ambition, and Everyday Life in the Court of a Borgia Prince, istor Ippolito d'Este en e amzer.

Levrlennadur
  Mary Hollingsworth : The Cardinal's Hat: Money, Ambition, and Everyday Life in the Court of a Borgia Prince, The Overlook Press, 2006, p. 1 
  In memoria del cardinale di Ferrara Ippolito II d'Este nel cinquecentesimo anniversario della nascita (1509-2009), a cura di Roberto Borgia, Tivoli, Liceo classico statale Amedeo di Savoia di Tivoli, 2009  — Lenn en-linenn

Notennoù

Rummad:Kardinaled Italia
Rummad:Arc'heskibien
Rummad:Eskibien Treger
Ippolito
Rummad:Tud Ferrara
Rummad:Ganedigezhioù 1509
Rummad:Marvioù 1572